අමාත්‍ය මහින්ද අමරවීර සමග පලාලි බලා පියසර කරමින් තිබියදී මග වැරදුණු පෞද්ගලික ගුවන් යානයේ නියමුවාගේ බලපත්‍රය අවලංගු කර තිබෙනවා.සිවිල් ගුවන් සේවා අධිකාරියේ අධ්‍යක්‍ෂ ජනරාල් එච්.එම්.සී. නිමල්සිරි හිරු ප්‍රවෘත්ති අංශයට කියා සිටියේ අදාළ සිද්ධිය සම්බන්ධයෙන් විශේෂ විමර්ශනයක් මේ වනවිට ආරම්භ කර ඇති බවයි.එක්සත් ජනතා නිදහස් සන්ධාන මහ ලේකම් අමාත්‍ය මහින්ද අමරවීර, ඊයේ (14) දිනයේ පෞද්ගලික ආයතනයකට අයත් ගුවන් යානයකින් යාපනය බලා පිටත්ව ගොස් තිබුණේ තෛපොංගල් උත්සවයකට සහභාගිවීම සඳහායි.එම යානය ගුවන් ගතවී පැයක පමණ කාලසීමාවක් ඇතුළත පලාලි ගුවන් තොටුපලට ගොඩබැස්සවීමටයි නියමිත වුණේ.කෙසේ වෙතත් ගුවන් යානය මග වැරදී තලෙයිමන්නාරම දෙසට පියාසර කර තිබෙනවා.